OpenLLM-France/wikimedia huggingface dataset:
# Duttlenheim

Duttlenheim (en alsacià Díttle) és un municipi francès, situat a la regió del Gran Est, al departament del Baix Rin. L'any 2005 tenia 2.643 habitants.
Forma part del cantó de Molsheim, del districte de Molsheim i de la Comunitat de comunes de la Regió de Molsheim-Mutzig.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.483 | 1.502 | 1.740 | 2.036 | 2.291 | 2.395 |

## Administració

Llista d'alcaldes :
| Període | Identitat | Partit |
| 2001- | Jean-Luc Ruch | |

## Personatges il·lustres

* Arsène Wenger, jugador i després entrenador de futbol
* Tomi Ungerer, artista alsacià. La bressola porta el seu nom.
# Texoma Shore

Texoma Shore és l'onzè àlbum d'estudi del cantant de country estatunidenc Blake Shelton. L'àlbum va ser llançat el 3 de novembre de 2017 per Warner Bros. Records, tot produït per Scott Hendricks i amb la cançó "I'll Name the Dogs" com a senzill principal.

## Contingut

L'àlbum rep el seu nom del llac Texoma, al límit entre els estats de Texas i Oklahoma. A més del senzill "I'll Name the Dogs", cinc cançons més del disc ("At the House", "I Lived It", "Turnin' Me On", "Money" i "Why Me") han assolit estar a la llista Country Airplay alhora. Aquest fet converteix a Shelton en el primer cantant amb sis cançons al top 60 de la llista al mateix temps, superat tan sols per Kenny Chesney i Lady Antebellum amb set cançons a la llista simultàniament l'any 2004 i 2011, respectivament.

## Llista de cançons

| No. | Títol | Compositor(s) | Durada |
| 1. | "I'll Name the Dogs" | Josh Thompson • Ben Hayslip • Matt Dragstrem | 3:04 |
| 2. | "At the House" | Craig Wiseman • Jamie Moore | 3:09 |
| 3. | "Beside You Babe" | Abe Stoklasa • Mark Tussell | 2:57 |
| 4. | "Why Me" | Ashley Gorley • Ross Copperman • Dallas Davidson | 3:27 |
| 5. | "Money" | Wiseman • Ryan Ogren • Nick Bailey | 3:30 |
| 6. | "Turnin' Me On" | Jessi Alexander • Josh Osborne • Blake Shelton | 4:49 |
| 7. | "The Wave" | Copperman • Osborne | 3:50 |
| 8. | "Got the T-Shirt" | Alexander • Matt Jenkins • Chase McGill | 3:12 |
| 9. | "Hangover Due" | Wiseman • Dragstrem | 4:03 |
| 10. | "When the Wine Wears Off" | Rhett Akins • Gorley • Copperman | 2:55 |
| 11. | "I Lived It" | Akins • Gorley • Hayslip • Copperman | 3:39 |

## Referències

* ↑ Stecker, Liv SteckerLiv. «Everything We Know About Blake Shelton's New Album, 'Texoma Shore'» (en anglès). [Consulta: 28 desembre 2022].
# Gussainville

Gussainville és un municipi francès situat al departament del Mosa i a la regió del Gran Est. L'any 2007 tenia 41 habitants.

## Demografia
### Població

El 2007 la població de fet de Gussainville era de 41 persones. Totes les 10 famílies que hi havia eren parelles amb fills.
La població ha evolucionat segons el següent gràfic:
Habitants censats

### Habitatges

Tots els 11 habitatges que hi havia el 2007 eren l'habitatge principal de la família. Tots els 11 habitatges eren cases. Tots els 11 habitatges principals que hi havia estaven ocupats pels seus propietaris; Tots els 11habitages tenien cinc cambres o més. 11 habitatges disposaven pel capbaix d'una plaça de pàrquing. A 5 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gussainville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 31 persones, 18 eren actives i 13 eren inactives. De les 18 persones actives 17 estaven ocupades (9 homes i 8 dones) i 1 aturada (1 dona i 1 dona). De les 13 persones inactives 4 estaven jubilades, 6 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una lampisteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Gussainville a l'INSEE.
* Évolution et structure de la population Fitxa amb el detall de dades de Gussainville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Monopenchelys acuta

Monopenchelys acuta és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 20,9 cm de longitud total.

## Distribució geogràfica

Es troba a l'Illa Ascensió, des de les Bahames fins al Carib i a Hawaii.

## Referències

* 1 2 «Monopenchelys acuta» (en anglès). FishBase. Froese, Rainer; Pauly, Daniel (editors).

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Holly (Colorado)

Holly és una població dels Estats Units a l'estat de Colorado. Segons el cens del 2000 tenia 1.048 habitants.

## Demografia

Segons el cens del 2000, Holly tenia 1.048 habitants, 369 habitatges, i 250 famílies. La densitat de població era de 539,5 habitants per km².
Dels 369 habitatges en un 39% hi vivien nens de menys de 18 anys, en un 54,5% hi vivien parelles casades, en un 8,7% dones solteres, i en un 32% no eren unitats familiars. En el 27,9% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,36.
Per edats la població es repartia de la següent manera: un 32% tenia menys de 18 anys, un 8,4% entre 18 i 24, un 24% entre 25 i 44, un 19,8% de 45 a 60 i un 15,8% 65 anys o més.
L'edat mediana era de 34 anys. Per cada 100 dones de 18 o més anys hi havia 91,2 homes.
La renda mediana per habitatge era de 24.917 $ i la renda mediana per família de 31.979 $. Els homes tenien una renda mediana de 23.000 $ mentre que les dones 21.250 $. La renda per capita de la població era de 14.246 $. Entorn del 21,7% de les famílies i el 27,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Holly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Bagler

Els bagler (nòrdic antic: baglarr, bokmål: bagler, nynorsk: baglar) van ser una agrupació política durant les Guerres Civils Noruegues. La facció bagler estava formada principalment per l'aristocràcia noruega, el clergat i comerciants.
Es va formar l'any 1196 a Escània, llavors part de Dinamarca, principalment pel bisbe Nicholas Arnesson d'Oslo i l'Arquebisbe Erik Ivarsson de Nidaros al voltant del pretendent Inge Magnusson (anomenat el rei baglar) per deposar el rei Sverre Sigurdsson. Van competir pel control amb els birkebeiners, que eren essencialment una facció de camperols liderada pel pretendent a rei Sverre Sigurdsson, en una guerra civil noruega a finals del segle xii. La nissaga Sverris va proporcionar Sverre un llinatge reial com fill bastard putatiu del difunt rei Sigurd II, qui va proporcionar-li una reclamació al tron. Els historiadors generalment estan d'acord amb el consens de l'època, que afirmava que era un pretendent/impostor.
Les classes acomodades, sobretot de Viken i Vestlandet, van ser el principal suport dels bagler. Els antecedents de la seva activitat es troben en el suport que van oferir a Inge I de Noruega i després de la seva mort a Magnus V i el seu pare, el regent Erling Skakke. El 1240 Haakon IV va acabar amb les guerres civils, però també va afeblir el poder de l'aristocràcia noruega.
Des d'una perspectiva sociohistòrica, els bagler poden ser interpretats com a conservadors en contra dels resultats de desenvolupaments com ara el ràpid augment d'homes de frontera sense terres (markamenn), que s'havien instal·lat al llarg de la frontera sueca i vivien del pillatge a vells assentaments rics. Aquella població anàrquica va esdevenir la principal base dels birkebeiner. Els bagler també afavorien l'església i els seus privilegis i possessions.
El birkebeiners van aconseguir tenir una mica de poder, malgrat els curts regnats dels seus monarques a partir de Sverre. El 1209 es va fer un pacte entre els bagler i els birkebeiner, que reconeixia el pretendent bagler Philip Simonsson com a governant d'Oppland i Viken (a Østlandet, la Noruega oriental), sense el títol de rei, i reconeixia el birkebeiner Inge Bårdsson com a rei Inge II de Noruega. Tots dos van morir l'any 1217, i Haakon IV (birkebeiner de naixement) va ascendir al tro, relativament sense oposició, sota la regència del duc Skule Bårdsson. Més tard, el 1240, Haakon IV va acabar amb les guerres civils i va debilitar la funció de l'aristocràcia a Noruega.

## Pretendents bagler

* Inge Magnusson (1196-1202)
* Erling Steinvegg (1204-1207)
* Felip Simonsson (1207-1217)

## Vegeu també

* Birkebeiner
* Guerres Civils Noruegues
# Djaladat Badrkhani

Djaladat Badrkhani (1883-1938) fou un patriota kurd fill de Amir Amin Ali i net de Badrkhan (mort 1868) príncep kurd de Bohtan de la dinastia Azizànida que va lluitar contra els otomans per la independència del Kurdistan (1836-1845). Va dedicar la seva vida a la causa nacional kurda.
La seva principal activitat fou en el si de la Lliga Nacional Kurda Khoybun de la que fou el primer president el 1927. El 1930 va prendre part a la revolució nacional kurda a Turquia i fracassat el seu intent va fugir a Síria (sota domini francès). Va publicar la revista Hawar (Crida) en francès i kurd i va contribuir al desenvolupament de la cultura kurda i a la preparació de materials escolars en kurd.
Durant la II Guerra Mundial va publicar la revista Runahi (Claredat). Va morir en accident a Damasc el 1951.

## Bibliografia

* P. Rondot, Les Kurdes de Syrie, dans France Mediterranéenne et Africaine, 1939

## Enllaços externs

* The A to Z of the Kurds. Per Michael M. Gunter
# Texico

Texico és una població dels Estats Units a l'estat de Nou Mèxic. Segons el cens del 2000 tenia 1.065 habitants.

## Demografia

Segons el cens del 2000, Texico tenia 1.065 habitants, 381 habitatges, i 278 famílies. La densitat de població era de 501,5 habitants per km².
Dels 381 habitatges en un 37,3% hi vivien nens de menys de 18 anys, en un 55,4% hi vivien parelles casades, en un 11,8% dones solteres, i en un 26,8% no eren unitats familiars. En el 23,9% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,34.
Per edats la població es repartia de la següent manera: un 30,8% tenia menys de 18 anys, un 8,6% entre 18 i 24, un 28,1% entre 25 i 44, un 19,7% de 45 a 60 i un 12,8% 65 anys o més.
L'edat mediana era de 34 anys. Per cada 100 dones de 18 o més anys hi havia 89,5 homes.
La renda mediana per habitatge era de 24.519 $ i la renda mediana per família de 29.554 $. Els homes tenien una renda mediana de 23.672 $ mentre que les dones 15.250 $. La renda per capita de la població era de 10.584 $. Aproximadament el 17,3% de les famílies i el 20,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Texico». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Texico». American Fact Finder. Oficina del Cens dels Estats Units, 12-01-2010.
# John Jay

John Jay va ser un polític i jurista estatunidenc (Nova York, 12 de desembre de 1745 – Bedford, 17 de maig de 1829), primer president del Tribunal Suprem dels Estats Units. Va exercir els càrrecs d'ambaixador a Madrid i Londres. Va negociar amb Gran Bretanya el conegut com a Tractat Jay en (1794). És un dels Pares fundadors dels Estats Units.
Durant la Guerra de la Independència dels Estats Units va ser nomenat ministre plenipotenciari per a Espanya. No obstant això, la seva estada a Madrid (27 de setembre de 1779 - 20 de maig de 1782) va ser un complet fracàs, aconseguint incomodar tant a espanyols com a nord-americans.
Va ser el principal responsable de l'oblit a l'ajuda espanyola en la revolució americana que, segons el parer de la majoria d'historiadors, va ser decisiva. El tractat que va negociar es va encaminar a millorar les relacions amb Gran Bretanya, mentre que va deixar completament de costat a França i Espanya, veritables artífexs de la independència de les colònies.
El 23 de juny de 1782 Jay va arribar a París, on les negociacions per acabar la guerra de la independència dels Estats Units anaven a tenir lloc.
Entre octubre de 1787 i agost de 1788, Jay va escriure juntament amb Alexander Hamilton i James Madison els anomenats «articles de la Federació» (The Federalist Papers) .

## Referències

* Chávez, Thomas I., Spain and the independence of the United States: an intrinsic gift, Albuquerque: University of New Mexico Press, c. 2002. ISBN 0826327931. Existeix traducció espanyola a càrrec de Teresa Carretero i Amado Diéguez, Chávez, Thomas I., España y la independencia de los Estados Unidos, Madrid: Taurus, 2006. ISBN 8430605770.

## Enllaços externs

* John Jay a MetaLibri (anglès)
# Guspires de Sants

Guspires de Sants és una colla de diables que es va fundar l'any 2005 al barri de Sants perquè els menors d'edat poguessin participar activament en les festes de foc. Dos anys després s'hi va afegir una secció per a membres de més de divuit anys. A banda aquests dos grups, el de diables adults i el d'infantils, el 2013 va néixer un grup de tabalers que en va substituir un d'anterior. El març d'aquell any s'hi va incorporar la quimera Loki, una bèstia de foc amb cap de lleó, cos de cabra i cua de serp. La vestimenta dels diables és de color negre amb flames vermelles i mocador al cap, també vermell. Pel que fa als adults, cada membre de la colla pot dissenyar-se el vestit.
Les Guspires de Sants organitzen cada any la Nit de Bruixes i la Festa de Primavera. La primera es fa l'últim cap de setmana del mes d'octubre, prop de Tots Sants, per celebrar l'aniversari de la creació de la colla, i va completament a càrrec de la secció infantil. La Festa de la Primavera se celebra amb l'arribada de l'estació, com una invitació al barri a reactivar la vida cultural i els espectacles de carrer. Així mateix, la colla col·labora habitualment amb les entitats de Sants dedicades a la cultura popular i tradicional.

## Referències

* 1 2 «Guspires de Sants». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Josep Lluís Milà Sagnier

Josep Lluís Milà Sagnier (Barcelona, 1 de maig de 1918 - Esplugues de Llobregat, 29 de febrer de 2012) II comte de Montseny, va ser un advocat català.

## Biografia

Germà de Maria del Carme (religiosa), Maria Assumpció, Leopold (dissenyador industrial), Alfons (arquitecte), Montserrat, Lluís Maria, Miquel (promotor del disseny) i Rafael Milà i Sagnier, família de l'aristocràcia barcelonina.
Es va casar el 1949 amb Mercedes Mencos i Bosch (1926-2019), filla del III marquès de l'Empara, Manuel Mencos i Ezpeleta, i de la seva esposa Mercedes Bosch Va ser pilot d'aviació i amant de l'esport en general (va ser campió d'Espanya de motos a 1948). Advocat de professió durant gran part de la seva vida, en 1980 va sol·licitar la rehabilitació del títol de comte de Montseny, que el rei Alfons XIII havia concedit al seu pare el 1926 pel seu foment de la indústria catalana com a president de la Diputació Provincial de Barcelona.
Va ser pare de sis fills: Mercedes (1951), Clementina (1953), Reyes (1954), José María (1956), Lorenzo (1960) i Inés (1962).
Va ser condecorat amb la Gran Creu de l'Orde d'Isabel la Catòlica el 6 de setembre de 2002. També va ser membre del consell privat de Joan de Borbó i Battenberg. Milà descansa al Panteó Familiar de la família Milà en el Cementiri d'Esplugues de Llobregat.

## Fons documental

El seu fons documental es troba conservat a l'Arxiu Nacional de Catalunya des de 2005. El seu fill, el donador del fons, fou un destacat dirigent monàrquic i partidari de Don Joan de Borbó durant la dictadura. El fons aplega documents de caràcter patrimonial i professional, correspondència i dossiers de les activitats polítiques dels diferents membres de la família. A més, s'hi troben la documentació patrimonial i empresarial de diverses famílies de la burgesia barcelonina que entroncaren amb els Milà, com els Pi, els Pujol i els Massana.

## Referències

* ↑ Mor José Luis Milà, comte de Montseny, pare dels periodistes Mercedes i Lorenzo Milá
* ↑ de.html Entrevista a La Contra de La Vanguardia
* ↑ El País
* ↑ «MERCEDES MENCOS BOSCH : Fallecimiento». [Consulta: 6 agost 2023].
* ↑ Grandezas de España y títulos nobiliarios
* ↑ «Vanitatis». Arxivat de l'original el 2012-03-02. [Consulta: 3 març 2012].
* ↑ 2002/09/07/pdfs/A32383-32383.pdf BOE
* ↑ El País
* ↑ Arxius Arxiu Nacional de Catalunya PDF

## Enllaços externs

* Fons José Luis Milá Sagnier a l'Arxiu Nacional de Catalunya.
# Monophyllus

Monophyllus és un gènere de ratpenats de la família dels fil·lostòmids, que viu a Centreamèrica i les Antilles.

## Taxonomia

* Ratpenat llengut de Barbados (Monophyllus plethodon)
* Ratpenat llengut jamaicà (Monophyllus redmani)

## Referències

* ↑ Monophyllus a Mammal Species of the World (MSW) (anglès)
* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Temps mitjà entre errors

El temps mitjà entre errors (en anglès, Mean Time Between Failure o MTBF) és la mitjana aritmètica del temps entre errors d'un sistema. L'MTBF és típicament part d'un model que assumeix que el sistema fallit es repara immediatament (el temps transcorregut és zero), com a part d'un procés de renovació. En canvi, el MTTF (Mean Time To Failure) mesura el temps mitjà entre la decisió amb la suposició d'un model en què el sistema fallit no es repara.

## Definició formal de MTBF

L'MTBF és simplement el recíproc de la cadència d'errors.
    $MTBF={\frac {1}{\lambda }}.\!$
L'MTBF es denota sovint pel signe $\!\theta$, o
    $MTBF=\theta .\!$
Atès que la cadència d'errors i l'MTBF són valors recíprocs, es troben les dues notacions en la literatura, depenent de quina sigui la més apropiada per a l'aplicació.
L'MTBF pot definir en termes del valor esperat de la funció de densitat d'errors f (t)
    $MTBF=\int _{0}^{\infty }tf(t)\,dt\!$
amb
    $\int _{0}^{\infty }f(t)\,dt=1.\!$

## Variacions de temps mitjà entre errors

Hi ha moltes variacions de mitjana aritmètica entre errors, com ara el temps mitjà entre avortaments dels sistema (MTBSA) o temps mitjà entre errors crítics (MTBCF) o el temps mitjà entre la substitució de la unitat (MTBUR). Aquesta nomenclatura s'utilitza quan es vol diferenciar entre tipus d'errors, com ara errors crítics o no crítics. Per exemple, en un automòbil, el fracàs de la radio FM no s'oposa a l'operació principal del vehicle. El temps mitjà fins a la resolució (MTTF) s'utilitza de vegades en lloc del temps mitjà entre errors en els casos en què es substitueix un sistema després d'un error.

## Enllaços externs

* http://www.faqs.org/faqs/arch-storage/part2/section-151.html
* http://www.eventhelix.com/RealtimeMantra/FaultHandling/reliability_availability_basics.htm
* Reliability and MTBF Overview
* http://db.usenix.org/events/fast07/tech/schroeder/schroeder_html/index.html
* http://www.aldservice.com/en/reliability-software/free-mtbf-calculator.html
# Jonas Smilgevičius

Jonas Smilgevičius pronunciació (?·pàg.) (12 febrer de 1870 - 27 setembre de 1942) fou un economista i polític lituà, i un dels vint signants de la Declaració d'Independència de Lituània.
Smilgevičius va estudiar Economia a la Universitat de Königsberg i la Universitat de Berlín, on es va graduar el 1899. Després va treballar per al Ministeri d'Agricultura de Rússia a Sant Petersburg durant tres anys. Va viure durant un temps a Varsòvia, on va treballar en la indústria privada, i després es va traslladar a Vílnius, on va cofundar i dirigir l'empresa de maquinària agrícola Vilija.
Després d'ajudar a organitzar la Conferència de Vílnius el 1917, va ser elegit membre del Consell de Lituània, i va signar l'Acta d'Independència el 1918.
Durant el període d'entreguerres, va endegar diverses empreses privades, i va contribuir en diverses organitzacions econòmiques. Molts dels seus esforços es van centrar en la millora de la finca de la família en Užventis, on hi va promoure la construcció d'una fàbrica de maons, una serradora, i una destil·leria. Va morir a Kaunas el 1942.

## Referències

* "Smilgevičius, Jonas". Encyclopedia Lituanica V: 236. (1970-1978). Ed. Simas Sužiedėlis. Boston, Massachusetts: Juozas Kapočius. LCC 74-114275.
# Gunnison

«Gunnison» té aquests significats:
* Gunnison (Colorado)
* Gunnison (Mississipi)
* Gunnison (Utah)
* Parc Nacional del Canyó Negre del Gunnison, parc nacional dels Estats Units a l'estat de Colorado
* Gall de plana de Gunnison (Centrocercus minimus), ocell de la família dels fasiànids que habita una petita zona de praderia als estats nord-americans de Colorado i Utah.
# Kawa

    Pel partit polític de Turquia vegeu: Partit Revolucionari-Kawa
Kawa (Gematen) fou una ciutat de Núbia, uns 10 km al sud de Dongola, on s'han fet importants troballes, especialment les restes d'un temple bastit en temps de Akhenaton, l'estela del rei de Napata-Meroe Irike-Amanote (431-405 aC), i el temple d'Amon construït pel rei Taharqa entre el 684 i el 680 aC, entre molts altres objectes. El temple es pot visitar actualment (2005)